**Referat arbeidsgruppemøte 13.3.2022**

Til stede: Ingvar, Kristoffer, Åge, Stein og Andreas

Kristoffer la fram forarbeide for sammenslåing av 4 skytterlaglag på vestlandet. Disse 4 laga har nylig jobbet med sammenslåing og Åshild har innhentet dokumenter i forbindelse med denne jobben. Det er tydelig at det ligger mye jobb i forkant av en sammenslåing.

Hvert lag la fram referat fra sine styremøter.

Dette med navn er et sårt tema, fører til mer splid i lagene og flere som vil melde seg ut bare på grunn av dette. Dette har ingen av laga råd til.

Glåmos skytterlag er ganske bestemt på at om lagene skal slå seg sammen så må begge laga være representert i navnet. Røros sier seg ikke enig i dette og begge stemmer heller for at vi samarbeider litt mer på diverse kanter. Det er enighet i arbeidsgruppa at vi legger saken om sammenslåing av Røros og Glåmos skytterlag på is i denne omgang.

Arbeidsgruppa mener vi kan oppnå mye av det samme ved å samarbeide mer. Går mye tid med å jobbe mot en sammenslåing som vi like godt kan samarbeide om.

* Abonnementer hos megalink og kongsberg er noe vi kan se på. Muligheter for ett abonnement slik at vi kan spare noen kroner her.
* Det ble lagt fram forslag om samordning av feltskyting og jaktfelt på samme helg med tanke på brøyting. Samarbeid om feltskyting, mer skyting på høsten.

Ikke noe grunnlag for å jobbe videre med sammenslåing da det skaper splid i laga med tanke på navn.

Referent: Andreas